 Univeristatea din Bucuresti Facultatea de filosofie Catre conducerea proiectului "Doctoratul în scoli de excelenta", CNCSIS De la: prof dr Valentin Muresan Stimati colegi, Mai întâi, felicitari pentru reuniunea de la Universitatea din Bucuresti Bine organizata, bine condusa, interventii utile Deoarece nu am luat cuvântul, vin cu nedumeririle mele si cu obiectiile mele 1)Mi se pare ca, pe ansamblu, dat fiind ca deciziile s-au luat la mari intervale de timp, apar o serie de incongruente Ati facut o deschidere importanta acceptând ca "produse" valabile si altceva decât articolele, respectiv monografiile, traducerile comentate de mari opere etc Mai ales cele din urma sunt aduceri în cultura româna a unor opere straine Cultura româna e saraca în traduceri iar în materie de filosofie aproape ca nu are traduceri profesioniste ale marilor filosofi Aceasta deschidere intra însa în contradictie cu mai vechile standarde de înfiintare pentru revistele românesti care sunt croite exclusiv dupa "cultul strainatatii" (în speta al SUA) Sa luam exemplul meu: conduc o Revista de filosofie analitica în limba româna1 (avem alta în limba engleza) Evaluati rosturile intentionate ale acestei reviste, spuneti daca sunt derizorii sau importante pentru cultura româna si vedeti daca va putea fi recunoscuta vreodata de CNCSIS: Obiectivele urmarite de o revista româneasca de filosofie analitica (Rfa) Criterii de acceptare de catre CNCSIS Punctare Sa publice în limba româna filosofie analitica (anglo-saxona) fie prin traduceri, fie prin lucrari originale Sa fie deci cât mai raspândita în România sa fie inclusa în baze de date si cataloage internationale 0 puncte (noi vrem sa fim recunoscuti în România, nu în Anglia sau SUA) Noi scriem pentru publicul filosofic românesc, nu strain Sa faca larg cunoscut acest stil de filosofare în România Sa încurajeze creatia filosofica autohtona Sa creeze un "jargon" analitic în limba româna difuzare în strainatate prin abonament sau comanda comunitatea filosofilor analitici e foarte restrânsa; avem dificultati cu abonamentele în România; si ni se cere sa avem abonamente doar în strainatate? Cineva a spus: gasiti pe cineva care sa faca un abonament si duceti dovada Asta se vrea? Noi vrem sa publicam în primul rând autori români, dar si straini (în traducere) Însa în primul rând vrem sa încurajam românii sa scrie filosofie în stil analitic Or criteriul 5: autori din strainatate criteriul 9: aparitia articolelor în limbi straine de circulatie internationala sigur, avem un autor strain tradus în fiecare numar, dar noi nu facem o revista americana, ci una româneasca Sau nu mai trebuie sa facem filosofie în limba româna? Scopul nostru nu e sa publicam în limbi straine, ci din limbi straine Concluzii: a) Oricât de buna ar fi aceasta revista, oricât ne-am stradui sa nu publicam decât autori seriosi, oricât ne-am stradui sa nu publicam decât studii având referate de acceptare, oricât efort s-ar depune pentru a avea bune traduceri (pe care se vede ca stiintificii si inginerii nu-l pot întelege caci ei nu au problema traducerii), noi ne vom mentine la 0 puncte Rfa poate fi cea mai buna revista de filosofie româneasca din România dar nu va fi recunoscuta niciodata de CNCSIS Cu exceptia cazului în care am vrea sa recurgem si noi la niste compromisuri b) Ni s-a sugerat asadar sa recurgem la compromisuri (ce, nu poti face un abonament afara, nu poti face rezumatele în engleza, nu poti publica în engleza pe straini? Restul se aranjeaza) Raspuns: nu pot! Nu ne-am propus acest obiectiv! Si acest obiectiv mi se pare o bataie de joc Asa ca prefer sa ramânem o revista de mahala! Sa aiba recunoasterea CNCSIS cei ce publica folclor românessc în limba engleza (Cum o fi traducând "huda"? Trebuie sa caut un dictionar american) Noi vom refuza sa publicam filosofie engleza în limba engleza pentru ca ne-am propus sa fim o revista româneasca de filosofie engleza, nu o revista engleza de filosofie engleza (au altii grija de asta) c) Dar întreb: nu cumva ar trebui sa recurga CNCSIS la un compromis si sa faca standarde nationale de excelenta pentru revistele si editurile românesti, de la "excelent" la "slab", în paralel cu filiera publicatiilor straine? Publicarea în mari reviste si edituri interntionale trebuie sa ramâna pentru toate specializarile filiera de maxima excelenta, idealul de afirmare profesionala si ar putea fi punctata suplimentar Dar în paralel cu aceasta trebuie deschisa filiera nationala, în care sa avem aceeasi ierarhie a revistelor si editurilor ori publicatiilor, cu standarde de la "exceptional" (la nivel national) pâna la "slab" (la nivel national) Pe o asemenea scala, revistele românesti nu pot fi punctate numai dupa faptul ca sunt straine Criterii mai putin rusinoase decât cele practicate în prezent (cele din tabelul de mai sus) ar putea fi: i) calitatea profesionala a bordului si a autorilor care publica (expertii îi stiu); ii) daca articolele au, fiecare, referate de acceptare anonime; iii) daca exista referate cu concluzia "respins"; iv) daca are difuzare în tara (eventual în strainatate); v) periodicitate; vi) influentarea mediului profesional de cercetare, controverse stârnite, polemici, traduceri valoroase (expertii cam stiu ce se întâmpla) Dar nu daca e cumparata în diaspora d) Sa-l traducem pe Aristotel în engleza? Nu, veti zice, exagerati Sa-l comentam în engleza? Îmmm Va sa zica sa gândesc eu ce ar corespunde în americana lui ergon când nu stiu corespondentul lui în limba româna? Noi nu avem un "jargon" filosofic aristotelic în limba româna si fortam reflectia în engleza? Si în limba româna pe când? Si unde? Sau ne transferam toti în America si nu mai avem nevoie de traduceri în limba româna? Nu vi se pare total absurd?! e) Cu siguranta ca în studiile care raporteaza masuratori si rezultatele unor experimente lucrurile nu se pun la fel, dar daca suntem diferiti, sa respectam diferentele Daca traduc un mare filosof american în româna e bine sau e rau? E bine, vor zice toti Dar de ce o fac? Pentru ca eu nu sunt punctat pentru aceasta traducere si, mai mult, nici nu am nevoie de aceasta traducere, caci comentarea acelui autor e recunoscuta (chiar în România) ca activitate stiintifica numai daca e scrisa în limba engleza Deci nu-l mai traduc f) Concluzie: în formula actuala, filosofia în limba româna e descurajata, daca nu chiar interzisa, ceea ce e o "crima culturala" - iar CNCSIS se poate bucura ca nu exista un cod penal cultural Respectul altor culturi si comunitati profesionale mai mari si mai performante decât noi (si aflate în situatii obiective care le avantajeaza) nu înseamna a ne arunca în praf si a ne autoanula Un bun cercetator român va publica atât în limbi straine cât si în limba româna si trebuie apreciat dupa calitatea cercetarii nu dupa limba în care publica sau dupa criteriul daca revista e cumparata în strainatate sau daca în ea publica autori straini Si daca publica numai autori români e necesarmente slaba? Asa slabi se simt cei ce au propus asemenea standarde? 2) Ni se spune ca trebuie sa "facem totul" pentru a publica în strainatate si numai în reviste ISI pentru a fi vizibili Pentru a fi între primii 500 Eu pun întrebarea: de ce vreti sa fiti vizibili? E o moda, ca sa va "mândriti" în fata presei? Singura ratiune pentru care merita sa fii vizibil în lume e aceea de a avea cât mai multi studenti straini Or, exista vreo corelatie între facultatile care dau cele mai multe puncte ISi si studentii straini care merg acolo? Eu stiu ca Fizica era sa se desfiinteze din cauza de lipsa de studenti, desi publica mult ISI La fel matematica Aceste excelente colective de dascali sunt evitate de tinerii români (ce sa mai vorbim de straini) pentru a merge la "Spiru Haret" În cazul României aducerea de studenti straini presupune asadar o alta strategie decât în Anglia sau în SUA Sa fim atât de confuzi încât sa nu ne dam seama de asta? Da, suntem complet dezorientati, pentru ca nu vad nici o urma de strategie alternativa Noi mergem orbeste dupa strategiile Americii De aceea nu avem nici un succes! 3) Asa cum ierarhizarea internationala a revistelor este institutionalizata, ar trebui institutionalizata (în privat, adica independent) si ierarhizarea nationala a revistelor Fara institutionalizare si profesionalizare nu vom avea ierarhizare nationala, ci o ierarhizare nationala dupa cât publici în strainatate Sau una "colegiala" - sa nu se supere nimeni Ne trebuie un ISI românesc sau regional 4) Ziceti sa se dea o lista de edituri "valabile" Ati vazut ca omologii dumneavoastra din Canada considera o eroare elaborarea unor astfel de liste (vezi ANEXA) La ei de ce nu ne uitam? De ce nu ne uitam un pic si la francezi care au "observatorie"-ul lor, nu se comporta ca si cum ar fi o colonie a Americii Ziceti o lista de edituri Evident, va fi o lista finita Dar multimea editurilor valabile nu e una exacta, ci una vaga, deci nu puteti da o lista finita Puneti trei grupuri de specialisti sa dea liste si veti vedea diferentele Solutia: a da câteva exemple paradigmatice de edituri si reviste valabile iar restul sa fie decise prin analogie de catre expertii evaluatori; ei sa stabileasca marginile Slogan: Sa fim realisti si sa cautam solutii viabile Avem nevoie de visatori, dar nu de visatori care dorm Cu stima, Prof dr Valentin Muresan 17 mai 2010 ANEXA Natural Sciences and Engineering Research Council of Canada Ghid pentru evaluarea contributiilor la cercetare (selectie) "Procesul de cercetare nu e finalizat pâna când rezultatele nu sunt transmise catre audienta vizata Pentru multe discipline, mijlocul cel mai obisnuit si eficient de diseminare a rezultatelor consta în publicarea de articole în reviste care au referenti Totusi, exista si alte forme de diseminare, cum ar fi transferul de tehnologie catre industria nationala - si e datoria cercetatorului sa aleaga mijloacele de diseminare cele mai adecvate" Evaluarea calitatii: "Testul suprem al calitatii oricarei contributii la cercetare si al oricarei publicatii consta în semnificatia si utilitatea ei pentru alti cercetatori si utilizatori finali precum si masura în care ele influenteaza directia de gândire si activitatile din comunitatea avuta în vedere Evaluarea acestui lucru, desi subiectiva, este elementul central al activitatii referentilor de specialitate Aplicantii (la proiectele de cercetare) sunt rugati sa indice contributiile lor recente si pot fi solicitati sa prezinte copii ale contributiilor lor sau documentatie despre acestea, pentru uzul evaluatorilor Pentru a focaliza evaluarea excelentei cercetatorului cu privire la calitatea si impactul contributiilor sale recente în cercetare, solicitantii sunt rugati sa identifice cel mult cinci contributii din ultimii cinci ani si sa explice cum au influentat ele domeniul lor de activitate si/sau pe acela al beneficiarilor Comisiile si panelurile de selectie sunt sfatuite de NSERC sa nu se bazeze pe numarul de publicatii în evaluarea productivitatii, nici sa creeze ori sa foloseasca liste de reviste "prestigioase" sau "inacceptabile" în evaluarea calitatii Factorul determinant e calitatea continutului cercetarii si nu aceea a revistei în care apare, revenind aplicantului sarcina de a aduce dovezi convingatoare în favoarea calitatii cercetarilor sale Forme de publicare Exista multe forme valabile de publicare, incluzând articole, comunicari, monografii, memorii, recenzii, comunicari , publicatii guvernamentale si rapoarte ce documenteaza contributia la practica inginereasca si la dezvoltarea industriei Fiecare dintre acestea are locul ei si avantajele sale, dar exista o mare variatie în aceasta privinta de la domeniu la domeniu " 1 "Filosofia analitica" e un stil de filosofie practicat în lumea anglo-saxona, dar nu numai - - 4 